stanford-oval/wikipedia huggingface dataset:
ดิ เอ็กซ์เพ็นเดเบิลส์ โคตรคนทีมมหากาฬ 3

| ดิ เอ็กซ์เพ็นเดเบิลส์ โคตรคนทีมมหากาฬ 3 |
| --- | --- |
โปสเตอร์ภาพยนตร์
กำกับ: แพทริก ฮิวส์
บทภาพยนตร์: ครีห์ตัน โรเทนเบอร์เกอร์ แคทริน เบเนดิกต์ ซิลเวสเตอร์ สตอลโลน
เนื้อเรื่อง: ซิลเวสเตอร์ สตอลโลน
สร้างจาก: ตัวละคร โดย เดวิด คัลลาแฮม
อำนวยการสร้าง: อาวี เลอร์เนอร์ แดนนี เลอร์เนอร์ เควิน คิง เทมเพิลตัน จอห์น ทอมป์สัน เลส เวลดัน
นักแสดงนำ: ซิลเวสเตอร์ สตอลโลน เจสัน สเตธัม  เจ็ท ลี อาร์โนลด์ ชวาร์เซเน็กเกอร์ เมล กิ๊บสัน เวสลีย์ สไนปส์  แฮร์ริสัน ฟอร์ด อันโตเนียว บันเดรัส
กำกับภาพ: ปีเตอร์ เมนซีส์ จูเนียร์
ตัดต่อ: ฌอน อัลเบิร์ตสัน พอล ฮาร์บ
ดนตรีประกอบ: ไบรอัน ไทเลอร์
บริษัทผู้สร้าง: Nu Image Millennium Films 
ผู้จัดจำหน่าย: Lionsgate เอ็ม พิคเจอร์ (ไทย)
วันฉาย: 4 สิงหาคม 2014 (ลอนดอน, ปฐมทัศน์) 7 สิงหาคม 2014 (ไทย) 15 สิงหาคม 2014 (สหรัฐอเมริกา)
ความยาว: 126 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 90 ล้านดอลลาร์สหรัฐ
ทำเงิน: 214.7 ล้านดอลลาร์สหรัฐ
ก่อนหน้านี้: โคตรคน ทีมเอ็กซ์เพนเดเบิ้ล (2012)
ต่อจากนี้: โคตรคนทีมมหากาฬ 4 (2023)
ข้อมูลจาก IMDb
ข้อมูลจากสยามโซน
ดิ เอ็กซ์เพ็นเดเบิลส์ โคตรคนทีมมหากาฬ 3 (อังกฤษ: The Expendables 3) เป็นภาพยนตร์โลดโผนลำดับที่ 3 ในชุด ดิ เอ็กซ์เพ็นเดเบิลส์ กำกับโดยแพทริก ฮิวส์ เขียนบทโดยครีห์ตัน โรเทนเบอร์เกอร์, แคทริน เบเนดิกต์และซิลเวสเตอร์ สตอลโลน ออกฉายในไทยเมื่อวันที่ 7 สิงหาคม ค.ศ. 2014
เรื่องย่อ

ทีมเอ็กซ์เพ็นเดเบิลส์ นำโดยบาร์นีย์ รอสได้บุกเข้าไปชิงตัวด็อกเตอร์เดธ หรือด็อก อดีตสมาชิกทีมออกมาจากรถไฟของทหาร และร่วมมือกับด็อกในงานขัดขวางการส่งอาวุธที่โซมาเลีย ที่นั่นรอสได้พบกับคอนราด สโตนแบงส์ อดีตผู้ร่วมก่อตั้งทีมเอ็กซ์เพ็นเดเบิลส์ที่เชื่อว่าเสียชีวิตไปแล้ว ทีมเอ็กซ์เพ็นเดเบิลส์ยิงต่อสู้กับลูกน้องของสโตนแบงส์ ก่อนที่สโตนแบงส์จะใช้ระเบิดจนเฮล ซีซาร์ หนึ่งในทีมเอ็กซ์เพ็นเดเบิลส์บาดเจ็บสาหัส
เมื่อกลับมาที่สหรัฐฯ รอสได้รับภารกิจจากเจ้าหน้าที่ CIA แม็กซ์ ดรัมเมอร์ ให้จับตัวสโตนแบงส์มาขึ้นศาลอาญาระหว่างประเทศ รอสยอมรับภารกิจแต่ตัดสินใจยุบทีมเอ็กซ์เพ็นเดเบิลส์เพื่อไม่ให้ลูกทีมตัวเองต้องบาดเจ็บเหมือนซีซาร์ รอสเดินทางไปลาสเวกัสเพื่อพบกับโบนาปาร์ต เพื่อนเก่าเพื่อขอให้ช่วยหาสมาชิกทีมใหม่ ซึ่งประกอบไปด้วยจอห์น สไมลี, ลูน่า, ธอร์นและมาร์ส นอกจากนี้ยังมีกัลโก นักแม่นปืนผู้ซึ่งขอร้องให้รอสรับตนเข้าทีม แต่รอสปฏิเสธ
ทีมใหม่ของรอสไปพบกับเทรนช์ เมาเซอร์ เพื่อนและคู่แข่งของรอส ดรัมเมอร์นำทั้งหมดไปที่โรมาเนียและจับตัวสโตนแบงส์ได้ในที่สุด แต่สโตนแบงส์ให้ลูกน้องตามมาจัดการขบวนรถของรอสและจับตัวสไมลี ลูน่า ธอร์นและมาร์สไป ส่วนรอสซึ่งถูกแรงระเบิดกระเด็นตกลงไปในแม่นำได้ฆ่าคนของสโตนแบงส์ที่ถูกส่งมาจับตัวเขาจนหนีรอดไปได้
ต่อมาสโตนแบงส์ส่งวิดีโอท้าให้รอสเข้ามาชิงตัวสมาชิกทีมใหม่ที่ตอนนี้ถูกจับอยู่ในประเทศอัสเมนิสถาน รอสตั้งใจจะเดินทางไปที่นั่นคนเดียวแต่พบกับกัลโกซึ่งขอร่วมทางไปด้วย และพบอดีตสมาชิกทีมเอ็กซ์เพ็นเดเบิลส์ที่ขอร่วมในภารกิจครั้งนี้ เมื่อเดินทางไปถึงอาคารที่สมาชิกทีมใหม่ถูกจับตัวไว้ รอสพบว่าอาคารหลังนี้ถูกวางระเบิดและทหารอัสเมนิสถานกำลังจะบุกอาคาร รอสจึงขอให้ลูกทีมทุกคนร่วมกันต่อสู้กับสโตนแบงส์ และให้ธอร์นถ่วงเวลาระเบิดไว้ได้ราว ๆ เกือบครึ่งชั่วโมง ต่อมาดรัมเมอร์ เมาเซอร์และหยิน หยางตามมาสมทบทางเฮลิคอปเตอร์
ลูกทีมคนอื่น ๆ ร่วมกันต่อสู้กับทหารของอัสเมนิสถาน ส่วนรอสและสโตนแบงส์สู้กันตัวต่อตัวจนกระทั่งสโตนแบงส์ถูกรอสยิงเสียชีวิต เมื่อแบตเตอรีของอุปกรณ์ที่ธอร์นใช้ถ่วงเวลาระเบิดหมดลง อาคารก็เริ่มระเบิดและพังถล่ม ดรัมเมอร์ตัดสินใจขับเฮลิคอปเตอร์ออกมาก่อนโดยมีลูกทีมของรอสทุกคนอยู่บนเครื่อง ส่วนรอสคว้าเชือกที่ผูกไว้กับเฮลิคอปเตอร์ได้ทันเวลาพอดีก่อนอาคารทั้งหลังจะถล่ม
หลังซีซาร์หายดีจากอาการบาดเจ็บ รอสยอมรับกัลโก สไมลี ลูน่า ธอร์นและมาร์สเข้าร่วมทีม ทั้งหมดร่วมฉลองกันในบาร์
นักแสดง

ซิลเวสเตอร์ สตอลโลน รับบท บาร์นี รอส หัวหน้าทีมเอ็กซ์เพ็นเดเบิลส์
เจสัน สเตธัม รับบท ลี คริสต์มาส
เทอร์รี ครูวส์ รับบท เฮล ซีซาร์
ดอล์ฟ ลันด์เกรน รับบท กันเนอร์ เจนเซ่น
อาร์โนลด์ ชวาร์เซเน็กเกอร์ รับบท เทรนช์ เมาเซอร์
เจ็ท ลี รับบท หยิน หยาง อดีตลูกทีมเอ็กซ์เพ็นเดเบิ้ลส์
เมล กิ๊บสัน รับบท คอนราด สโตนแบงส์ นักค้าอาวุธและผู้ร่วมก่อตั้งทีมเอ็กซ์เพ็นเดเบิลส์
เวสลีย์ สไนปส์ รับบท ด็อกเตอร์เดธ/ด็อก
อันโตเนียว บันเดรัส รับบท กัลโก
แฮร์ริสัน ฟอร์ด รับบท แม็กซ์ ดรัมเมอร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดิ เอ็กซ์เพ็นเดเบิลส์ โคตรคนทีมมหากาฬ 3
เว็บไซต์ทางการ
ดิ เอ็กซ์เพ็นเดเบิลส์ โคตรคนทีมมหากาฬ 3 ที่อินเทอร์เน็ตมูวีเดตาเบส
ดิ เอ็กซ์เพ็นเดเบิลส์ โคตรคนทีมมหากาฬ 3 ที่สยามโซน
| ด ค กดิ เอ็กซ์เพ็นเดเบิลส์ |
| --- | --- |
 โคตรคนทีมมหากาฬ (2010)  โคตรคน ทีมเอ็กซ์เพนเดเบิ้ล (2012)  ดิ เอ็กซ์เพ็นเดเบิลส์ โคตรคนทีมมหากาฬ 3 (2014)  รายชื่อตัวละคร
ดิสอิสวอตเดอะทรุทฟีลส์ไลก์

ดิสอิสวอตเดอะทรุทฟีลส์ไลก์ (อังกฤษ: This Is What the Truth Feels Like) เป็นสตูดิโออัลบัมชุดที่ 3 ของนักร้องชาว นักแต่งเพลงชาวอเมริกัน เกว็น สเตฟานี ออกจำหน่าย 18 มีนาคม ค.ศ. 2016 ในสังกัดอินเตอร์สโคปเรเคิดส์ เดิมทีกำหนดจำหน่ายในเดือนธันวาคม 2014 โดยสเตฟานีทำงานร่วมกับโปรดิวเซอร์ชื่อดังหลายคน และได้เบนนี บลังโกรับหน้าที่ผู้อำนวยการผลิต อย่างไรก็ดี หลังจากซิงเกิลในปี 2014 ไม่ประสบความสำเร็จ ทำให้เธอขาดกำลังใจในการแต่งเพลงใหม่
ผลงานชุดนี้ได้รับแรงบันดาลใจจากชีวิตสมรสที่จบลงและรักครั้งใหม่ สเตฟานีกลับมาแต่งเพลงใหม่อีกครั้ง โดยความช่วยเหลือจาก เจ.อาร์. โรเทม, แมตต์แมนแอนด์โรบิน และเกรก เคิร์สติน ร่วมด้วยนักแต่งเพลง จัสติน แทรนเทอร์ และจูเลีย ไมเคิลส์ สเตฟานีแต่งอัลบัมนี้หลายเดือน เธอสร้างสรรค์เพลงใหม่ในลักษณะเหน็บแนม ตลกร้าย นอกจากนี้ยังให้ความรู้สึกจริงใจ ร่าเริง และมีความสุข ดิสอิสวอตเดอะทรุทฟีลส์ไลก์ เป็นอัลบัมเพลงป็อปที่คล้ายกับอัลบัมของสเตฟานีชุดก่อน ๆ โดยมีแขกแร็ปเชิญคือ แร็ปเปอร์ เฟตตีแวป
อัลบัมได้รับเสียงวิจารณ์ด้านบวก โดยชื่นชมว่าจริงใจและอ่อนแออย่างเป็นธรรมชาติ และถือได้ว่าเป็นอัลบัมส่วนตัวที่สุดของเธอ อย่างไรก็ดี บางความเห็น เห็นว่า เธอมั่นใจเกินไปและไม่จับประเด็นการเลิกรา เพราะขาดจุดสำคัญ ทางการยอดขาย อัลบัมถือว่าประสบความสำเร็จพอใช้ เป็นอัลบัมแรกของเธอที่ได้อันดับ 1 บน บิลบอร์ด 200 ในการประชาสัมพันธ์อัลบัม เธอมีทัวร์ที่ชื่อ ดิสอิสวอตเดอะทรุทฟีลส์ไลก์ทัวร์ ที่ร่วมกับแร็ปเปอร์ อีฟ และเป็นศิลปินนำใน เออร์วินมีโดส์แอมพิเทียเตอร์ไฟนอลโชส์ โดยมีวงเปิดคือ ยังเดอะไจแอนต์
ซิงเกิลนำอย่างเป็นทางการของอัลบัม "Used to Love You" ออกขาย 20 ตุลาคม 2015 ได้รับการตอบรับแง่บวกและประสบความสำเร็จพอควรบนตารางอันดับเพลง ซิงเกิลที่ 2 "Make Me Like You" ออกจำหน่าย 12 กุมภาพันธ์ 2016 ได้รบเสียงตอบรับเหมือนกัน มิวสิกวิดีโอถือเป็นมิวสิกวิดีโอแรกที่สร้างสรรค์จากการถ่ายทอดสดทางโทรทัศน์ ในช่วงคั่นโฆษณาของรางวัลแกรมมี่ และ "Misery" เป็นซิงเกิลที่ 3 ของอัลบัม ออกขาย 23 พฤษภาคม 2016
ดิสโตรคิด

| --- | --- |
ตัวอักษรอย่างเป็นทางการของเว็บไซต์
ประเภท: การกระจายเพลงแบบดิจิตอล
พื้นที่ให้บริการ: ทั่วโลก
เจ้าของ:  ฟิลิป แคปแลน
อุตสาหกรรม: เพลง
สินค้า: การชำระเงินแบบสมัครสมาชิก
บริการ: สตรีมมิ่งมิวสิค
ยูอาร์แอล: distrokid.com
ลงทะเบียน: เว็บไซต์
เปิดตัว: พฤษภาคม 2556 — ปัจจุบัน
สถานะปัจจุบัน: Active
ดิสโตรคิด (อังกฤษ: DistroKid) เป็นบริการของผู้ให้บริการจัดจำหน่ายเพลงดิจิทัลอิสระ ก่อตั้งขึ้นในปี 2556 โดยผู้ประกอบการชาวอเมริกัน Philip Kaplan โดยหลักแล้ว DistroKid ให้นักดนตรีและผู้ถือสิทธิ์อื่นๆ มีโอกาสเผยแพร่และขายหรือสตรีมเพลงผ่าน ร้านค้าปลีกออนไลน์ เช่น iTunes / Apple Music, Spotify, Pandora, Amazon Music, YouTube Music, Tidal, Deezer, iHeartRadio และอื่นๆ
ดินดอนสามเหลี่ยมปากแม่น้ำ

ภาพถ่ายจากดาวเทียมปากแม่น้ำไนล์
ภาพถ่ายจากดาวเทียมปากแม่น้ำคงคา
ภาพถ่ายจากดาวเทียมปากแม่น้ำสาละวิน
ดินดอนสามเหลี่ยมปากแม่น้ำ (อังกฤษ: river delta) จะเกิดเฉพาะกับแม่น้ำที่พัดพาเอาตะกอนขนาดเล็ก ๆ จำพวกทรายละเอียดและโคลนมากับลำน้ำเป็นปริมาณมาก แล้วมาตกตะกอนทับถมกันบริเวณปากแม่น้ำ เมื่อแม่น้ำไหลลงสู่ทะเลหรือทะเลสาบ ความเร็วของน้ำในแม่น้ำจะลดลงและตะกอนที่แม่น้ำพัดมาจะค่อย ๆ สะสมตัวบริเวณดังกล่าว ในบางแห่งขณะน้ำขึ้นน้ำลง กระแสน้ำจะพัดพาเอาทรายและโคลนออกไปสู่ทะเลไกลออกไปจึงไม่มีดินดอนปากแม่น้ำเกิดขึ้น ถ้าในกรณีที่กระแสน้ำขึ้นลงไม่ส่งอิทธิพลรุนแรง แม่น้ำก็จะพัดพาเอาตะกอนมาสะสมอยู่เรื่อย ๆ โดยทรายหยาบจะตกตะกอนลงเป็นพวกแรกและนาน ๆ เข้าก็จะปรากฏเป็นสันทรายบริเวณปากแม่น้ำ ในที่สุดแม่น้ำก็จะแตกแขนงออกเป็นสองสาขาในเวลาต่อมา ในเวลาต่อมาแม่น้ำทั้งสองสาขาก็จะถูกปิดกั้นด้วยสันทราย ทำให้สาขาแม่น้ำแตกออกเป็นสาขาลำน้ำย่อยลงไปอีก ดินดอนโดยทั่วไปมักมีสาขาของลำน้ำที่แตกแขนงจากแม่น้ำใหญ่ โคลนเนื้อละเอียดจะถูกพัดพาไปไกลจากสันทรายและตกตะกอนสะสมตัวกันแผ่คลุมท้องทะเลหรือทะเลสาบในบริเวณที่กว้างขวางเป็นรูปคล้ายพัดหรืองอกตัวลงทะเลตลอดเวลา โดยธรรมดาแล้วแม่น้ำทุกสายที่ไหลลงทะเลหรือทะเลสาบจะมีดินดอนสามเหลี่ยมปากแม่น้ำเกิดขึ้นเสมอ ที่เราเรียกกันว่า "เดลต้า" (delta) เพราะว่าบริเวณดังกล่าวมีรูปร่างคล้ายสามเหลี่ยม ซึ่งถึงแม้ว่าดินดอนจะไม่เป็นรูปสามเหลี่ยมนักภูมิศาสตร์โดยทั่วไปก็เรียกว่า "เดลต้า" แม่น้ำสายใหญ่ ๆ เช่นในเอเชีย เช่น แม่น้ำไทกรีสและยูเฟรตีสในอิรัก ซึ่งเดิมเมืองโบราณชื่ออัวร์ถูกสร้างขึ้นเมื่อประมาณ 6,000 ปีที่แล้วอยู่ติดทะเล แต่ปัจจุบันเมืองดังกล่าวอยู่ลึกเข้าไปในแผ่นดิน 240 กิโลเมตร[ต้องการอ้างอิง] แม่น้ำพรหมบุตรในอินเดียและบังคลาเทศ ดินดอนบริเวณปากแม่น้ำคงคาและแม่น้ำพรหมบุตรแผ่ลงไปในทะเลมีระยะทางยาวกว่า 350 กิโลเมตร ส่วนแม่น้ำอิระวดีในพม่า ตะกอนพัดมาสะสมโดยบริเวณดังกล่าวทำให้แผ่นดินงอกออกไปในทะเลปีละประมาณ 55 เมตร เป็นต้น
ประเภท

มีการจำแนกตามตัวควบคุมหลักในการตกสะสมตัวของตะกอน ซึ่งโดยปกติจะเป็นทั้ง แม่น้ำ คลื่นและกระแสน้ำขึ้นลง ปัจจัยในการควบคุมเหล่านี้มีผลต่อรูปร่างของดินดอนสามเหลี่ยมปากแม่น้ำ
ประเภท > การกระทำของคลื่นที่โดดเด่น

มีการกัดเซาะเนื่องจากอิทธิพลของคลื่นเป็นตัวควบคุมรูปร่างของดินดอนสามเหลี่ยมปากแม่น้ำ แม้ว่าจะมีการกัดเซาะ แต่เมื่อเทียบปริมาณการสะสมตัวของตะกอนกับการถูกกัดเซาะ ดินดอนสามเหลี่ยมปากแม่น้ำก็ยังสามารถสะสมตะกอนออกสู่ทะเลได้ ดินดอนสามเหลี่ยมปากแม่น้ำที่มีการกระทำของคลื่นที่โดดเด่น เช่น ดินดอนสามเหลี่ยมปากแม่น้ำไนล์ มักมีรูปลักษณะเป็นรูปสามเหลี่ยม
ประเภท > การกระทำของกระแสน้ำขึ้นลงที่โดดเด่น

การกัดเซาะมีความสำคัญต่อดินดอนสามเหลี่ยมปากแม่น้ำที่มีความโดดเด่นของกระแสน้ำขึ้นลงด้วยเช่นกัน อย่างเช่น สามเหลี่ยมปากแม่น้ำคงคา ซึ่งพื้นที่ส่วนใหญ่จะอยู่ใต้น้ำและจะมีแนวสันทรายที่เด่นชัด ดินดอนสามเหลี่ยมปากแม่น้ำที่เกิดจากการกระทำของกระแสน้ำขึ้นลง มีความแตกต่างจากการกระทำของคลื่นและแม่น้ำ กล่าวคือจะมีการแตกแขนงของแม่น้ำสายหลักไม่มาก ในขณะที่คลื่นหรือแม่น้ำจะมีการแตกสาขาของทางน้ำที่มีตะกอนทรายละเอียดมาปิดทับหรือเป็นทางน้ำที่พัฒนาขึ้นมาใหม่ การแตกสาขาของทางน้ำบนดินดอนสามเหลี่ยมปากแม่น้ำ จะเกิดในช่วงที่บริเวณโดยรอบมีปริมาณน้ำมาก เช่น น้ำท่วม หรือการเกิดพายุ ทำให้เกิดการสะสมของตะกอนทรายละเอียดอย่างช้า ๆ จนกระทั่งมีอัตราการสะสมตะกอนคงที่
ดิสเลิฟ

ดิสเลิฟ (อังกฤษ: This Love) อาจหมายถึง
ดิสเลิฟ (อัลบั้ม), อัลบั้ม ค.ศ. 2006 ของคาลิล ฟอง
"ดิสเลิฟ" (เพลงแองเจลา อากิ)
"ดิสเลิฟ" (เพลงลีแอน ไรมส์)
"ดิสเลิฟ" (เพลงมารูนไฟฟ์)
"ดิสเลิฟ" (เพลงแพนทีรา)
"ดิสเลิฟ" (เพลงเดอะเวโรนิกาส์)
"ดิสเลิฟ", เพลงของเดอะเมจิกนัมเบอส์ จากอัลบั้ม เดอะเมจิกนัมเบอส์
"ดิสเลิฟ", เพลงของเครก อาร์มสตรอง ขับร้องโดยเอลิซาเบธ เฟรเซอร์ จากวงเดอะค็อกโททวินส์
"ดิสเลิฟ", เพลงของลู โรดส์ จากอัลบั้ม บลูม
"ดิสเลิฟ", เพลงของแดเนียล แอช จากอัลบั้ม คัมมิงดาวน์
"ดิสเลิฟ (วิลบียัวร์ดาวน์ฟอลล์)," เพลงของเอลลี โกลดิง จากอัลบั้มไลส์
"ดิสเลิฟ", เพลงของเทย์เลอร์ สวิฟต์ จากอัลบั้ม 1989
"ดิสเลิฟ", เพลงของวงแบดคอมปานี จากอัลบั้ม เฟมแอนด์ฟอร์ทูน
ดิ อินเทิร์น โก๋เก๋ากับบอสเก๋ไก๋

| ดิ อินเทิร์น โก๋เก๋ากับบอสเก๋ไก๋ |
| --- | --- |
ใบปิดภาพยนตร์
กำกับ: แนนซี เมเยอร์ส
เขียนบท: แนนซี เมเยอร์ส
อำนวยการสร้าง:   แนนซี เมเยอร์ส  ซูซานน์ ฟาร์เวลล์ 
นักแสดงนำ:   รอเบิร์ต เดอ นิโร  แอนน์ แฮททาเวย์  เรเน รุสโซ 
กำกับภาพ: สตีเฟ่น โกลด์บลัตต์
ตัดต่อ: โรเบิร์ต เลห์ตัน
ดนตรีประกอบ: ธีโอดอร์ ชาปิโร
บริษัทผู้สร้าง:   แรตแพค-ดูนน์ เอนเตอร์เทนเมนท์  Waverly Films  
ผู้จัดจำหน่าย: Warner Bros. Pictures
วันฉาย:   25 กันยายน ค.ศ. 2015 (2015-09-25) (สหรัฐอเมริกา)   15 ตุลาคม พ.ศ. 2558 (ไทย)
ความยาว: 121 นาที
ประเทศ: สหรัฐ
ภาษา: อังกฤษ
ทุนสร้าง: 35 ล้านดอลลาร์สหรัฐ
ทำเงิน: 194.6 ล้านดอลลาร์สหรัฐ
ดิ อินเทิร์น โก๋เก๋ากับบอสเก๋ไก๋ (อังกฤษ: The Intern) เป็นภาพยนตร์คอมเมดี-ดรามาสัญชาติอเมริกันใน ค.ศ. 2015 ที่กำกับ เขียนบท และผลิตโดยแนนซี เมเยอร์ส ภาพยนตร์นี้นำแสดงโดย รอเบิร์ต เดอ นิโร, แอนน์ แฮททาเวย์ และเรเน รุสโซ พร้อมนักแสดงสนับสนุนจากแอนเดอร์ส โฮล์ม, แอนดรูว์ แรนเนลล์ส, อดัม ดีไวน์ และแซ็ก เพิร์ลแมน
ทางวอร์เนอร์บราเธอส์ออกฉายภาพยนตร์นี้ในวันที่ 25 กันยายน ค.ศ. 2015 โดยได้รับเสียวิจารณ์ผสม แต่ประสบความสำเร็จในรายได้ โดยเก็บรายได้ไป 195 ล้านดอลลาร์สหรัฐทั่วโลก จากต้นทุน 35 ล้านดอลลาร์สหรัฐ
เรื่องย่อ

เบน วิทเทเกอร์ (รอเบิร์ต เดอ นิโร) ชายวัย 70 ปี ผู้ไม่ต้องการใช้ชีวิตหลังเกษียณให้หมดไปวันๆ เขาจึงมาสมัครเป็นพนักงานฝึกหัดในบริษัทเว็บไซต์ด้านแฟชั่น ซึ่งก่อตั้งและบริหาร โดย จูลส์ ออสติน (แอนน์ แฮททาเวย์) เบน ได้รับมอบหมายให้เป็นเด็กฝึกงานในทีมของ จูลส์ เจ้าของบริษัทสาวรุ่นใหม่ไฟแรงที่แทบจะไม่มีเวลาว่างเลย การได้กลับมาทำงานของเบน ทำให้เขาได้พบกับสังคมใหม่ของคนหนุ่มสาวที่เต็มไปด้วยความเร่งรีบและสะดวกสบายด้วยเทคโนโลยี แต่ เบน ยังคงเป็นผู้ใหญ่ที่โลว์เทคในสายตาของคนในออฟฟิศ เขายังคงใช้เครื่องคิดเลข นาฬิกาตั้งโต๊ะ สมุดจด โทรศัพท์รุ่นฝาพับ ซึ่งทุกอย่างแทบไม่จำเป็นเลยเพราะมันถูกบรรจุลงสมาร์ทโฟนหมดแล้ว ด้วยความยุ่งวุ่นวายในการทำงานของ จูลส์ เธอยืนกรานว่าไม่ต้องการพนักงานฝึกงานอาวุโสมาเป็นผู้ช่วยของเธอ แต่สุดท้ายเรื่องราวสุดประทับใจก็เกิดขึ้น เมื่อ เบน พยายามเข้าไปช่วยงานของจูลส์ และเข้าไปมีส่วนช่วยให้ทุกอย่างในชีวิตที่วุ่นวายของเธอราบรื่นขึ้นมา
นักแสดง

รอเบิร์ต เดอ นิโร รับบทเป็น เบน วิทเทเกอร์
แอนน์ แฮททาเวย์ รับบทเป็น จูลส์ ออสติน
เรอเน รุสโซ รับบทเป็น ฟิโอน่า
แอนเดอร์ส โฮล์ม รับบทเป็น แมตต์
แอนดรูว์ แรนเนลส์ รับบทเป็น คาเมรอน
อดัม ดีไวน์ รับบทเป็น เจสัน
แซ็ค เพิร์ลแมน รับบทเป็น เดวิส
เจสัน ออร์ลีย์ รับบทเป็น ลูอิส
คริสตินา เชเรอร์ รับบทเป็น เบ็คกี
โจโจ คุชเนอร์ รับบทเป็น เพจ
แน็ต วูลฟ์ รับบทเป็น จัสติน
ลินดา แลวิน รับบทเป็น แพตตี้
ซีเลีย เวสตัน รับบทเป็น ดอริส
สตีฟ วินเวอรีอิช รับบทเป็น ไมล์
มอลลี่ เบอร์นาร์ด รับบทเป็น ซาแมนต้า
ซีเจ วิลสัน รับบทเป็น ไมค์
คำตอบรับ > บ็อกซ์ออฟฟิศ

ดิ อินเทิร์นทำรายได้ในอเมริกาเหนือไป 75.7 ล้านดอลลาร์สหรัฐ และดินแดนอื่น 118.8 ล้านดอลลาร์สหรัฐ รวมกันได้ 194.6 ล้านดอลลาร์สหรัฐ ต่องบประมาณการผลิตสุทธิที่ 35 ล้านดอลลาร์สหรัฐ ภาพยนตร์นี้เปิดตัวร่วมกับโรงแรมผี หนีไปพักร้อน 2 และคาดการณ์ว่าจะทำรายได้ในช่วงสุดสัปดาห์แรกไป 15–20 ล้านดอลลาร์สหรัฐ ในช่วงสุดสัปดาห์ ทำรายได้ไป 17.7 ล้านดอลลาร์สหรัฐ ทำให้อยู่ในอันดับ 2 ในบ็อกซ์ออฟฟิศ เป็นรองเพียงโรงแรมผี หนีไปพักร้อน 2 (48.5 ล้านดอลลาร์สหรัฐ)
แหล่งข้อมูลอื่น

ดิ อินเทิร์น โก๋เก๋ากับบอสเก๋ไก๋ ที่อินเทอร์เน็ตมูวีเดตาเบส
ดิ อินเทิร์น โก๋เก๋ากับบอสเก๋ไก๋ ที่ออลมูวี
ดิ อินเทิร์น โก๋เก๋ากับบอสเก๋ไก๋ ที่สยามโซน
ดิสนีย์อินฟินิตี

| ดิสนีย์อินฟินิตี |
| --- | --- |

ประเภท: ต่อสู้ผจญภัย แซนต์บอกซ์ Toys-to-life
ผู้พัฒนา: Avalanche Software
ผู้จัดจำหน่าย: ดิสนีย์อินเตอร์แอ็กทีฟสตูดิโอส์
ระบบปฏิบัติการ: เอกซ์บอกซ์ 360, นินเท็นโด 3ดีเอส, วี, วียู, เพลย์สเตชัน 3, ไมโครซอฟท์ วินโดวส์, เอกซ์บอกซ์วัน, เพลย์สเตชัน 4, เพลย์สเตชันวิต้า, ไอโอเอส, แอนดรอยด์, Apple TV
วางจำหน่ายครั้งแรก: ดิสนีย์อินฟินิตี 18 สิงหาคม ค.ศ. 2013 (2013-08-18)
จำหน่ายครั้งล่าสุด: ดิสนีย์อินฟินิตี 3.0 29 สิงหาคม ค.ศ. 2015 (2015-08-29)
ดิสนีย์อินฟินิตี (อังกฤษ: Disney Infinity) เป็นชุดวิดีโอเกมแนวต่อสู้ผจญภัยแซนต์บอกซ์ Toys-to-life พัฒนาโดย Avalanche Software ลักษณะของชุดวิดีโอเกมนี้เป็นจักรวาลแห่งจินตนาการขนาดยักษ์ที่สามารถปรับแต่งได้ซึ่งรู้จักกันในชื่อ Toy Box ซึ่งบรรจุด้วยตัวละครที่เป็นสัญลักษณ์ของ ดิสนีย์, พิกซาร์, มาร์เวล และ สตาร์ วอร์ส
เนื่องจาก Avalanche Software ถูกปิดตัวลงเมื่อวันที่ 11 พฤษภาคม 2016 ดิสนีย์ประกาศว่าแฟรนไชส์จะถูกยกเลิก อย่างไรก็ตาม "Gold Editions" ของทั้งสามเกมในซีรีส์ก็ได้วางจำหน่ายสำหรับ ไมโครซอฟท์ วินโดวส์ (ผ่านสตีม) ในวันที่ 9 ธันวาคม 2016 ซึ่งมีตัวละครที่ปล่อยออกมาทั้งหมดและเนื้อหาของชุดเล่นจนถึงและรวมถึงตัวละครจากภาพยนตร์เรื่อง นครสัตว์มหาสนุก ของเกมที่สามด้วย
แหล่งข้อมูลอื่น

เว็บไซต์ทางการ
| ด ค กชุดเกม ดิสนีย์อินฟินิตี |
| --- | --- |
 ดิสนีย์อินฟินิตี  ดิสนีย์อินฟินิตี: มาร์เวลซุปเปอร์ฮีโร่  ดิสนีย์อินฟินิตี 3.0
ดิออน วอร์วิค

| ดิออน วอร์วิค |
| --- | --- |
วอร์วิค ในปี 2021
ข้อมูลพื้นฐาน
ชื่อเกิด: มารี ดิออน วอร์วิค
เกิด:  (1940-12-12) 12 ธันวาคม ค.ศ. 1940 (83 ปี)
แนวเพลง: อาร์แอนด์บี, โซล, ซอฟต์ร็อก, อะเดาท์คอนเท็มโพรารี, ไคเอ็ตสตรอม, ป็อป
อาชีพ: นักร้อง,นักแสดง
ช่วงปี: 1962 - ปัจจุบัน
ค่ายเพลง: Scepter (1964-1971)  Warner Bros. (1972-1977)  Arista (1979-1995)  Independent Era (1996-2004)  Concord (2005-ปัจจุบัน)
ดิออน วอร์วิค (อังกฤษ: Dionne Warwick) เกิดเมื่อวันที่ 12 ธันวาคม ค.ศ. 1940 เป็นนักร้องชาวอเมริกันเจ้าของรางวัลแกรมมี่ 5 ครั้ง เป็นนักแสดง นักสังคมสงเคราะห์ ทูตองค์การอาหารและการเกษตรแห่งสหประชาชาติ ผลงานเพลงของเธอเป็นที่รู้จักดีโดยทำงานร่วมกับนักประพันธ์เพลง โปรดิวเซอร์ ชื่อดังอย่าง เบิร์ท บาคารัค และ ฮัล เดวิด
ดิออน วอร์วิคเติบโตในรัฐนิวเจอร์ซีย์ เมื่อตอนยังเด็กได้ร้องเพลง กับคณะร้องเพลงประสานเสียงในโบสถ์ หลังจากนั้นก่อตั้งคณะทรีโอกับญาติ คือดี ดี วอร์วิคและซิสซี่ ฮูสตัน (แม่ของวิทนีย์ ฮูสตัน) วอร์วิคร้องเพลงไว้เยอะมากที่โด่งดัง มีหลายเพลงที่ทำงานร่วมกับ เบิร์ท บาคารัค และ ฮัล เดวิด อย่างเช่นเพลง Walk On By, I'll Never Fall in Love Again, Heartbreaker, I Say A Little Prayer เป็นต้น และมีเพลงที่ขึ้นอันดับ 1 Billboard อย่างเพลง 'That's What Friends Are For' ที่ร้องร่วมกับสตีวี่ วันเดอร์ เอลตัน จอห์น และแกลดี้ส์ ไนท์
ดิออนมีจำนวนเพลงติดอันดับ Billboard มากที่สุดเป็นอันดับที่สองของนักร้องหญิงรองจากอารีธา แฟรงคลิน
ดิออล-อเมริกันรีเจกส์

| ดิออล-อเมริกันรีเจกส์ |
| --- | --- |
ดิออล-อเมริกันรีเจกส์แสดงในมินเนโซตา
ข้อมูลพื้นฐาน
รู้จักในชื่อ: AAR
ที่เกิด: สติลวอเตอร์ รัฐโอคลาโฮมา  สหรัฐอเมริกา
แนวเพลง: อัลเทอร์เนทีฟร็อก, พาวเวอร์ป็อป, อีโม
ช่วงปี: 2001-ปัจจุบัน
ค่ายเพลง: DGC / Interscope (2004-ปัจจุบัน)   Doghouse (2001-ปัจจุบัน)  DreamWorks (2002-2004)

สมาชิก: Tyson Ritter Nick Wheeler Mike Kennerty Chris Gaylor

เว็บไซต์: AllAmericanRejects.com
ดิออล-อเมริกันรีเจกส์ (อังกฤษ: The All-American Rejects) เป็นวงอเมริกันร็อก 4 ชิ้นจากสติลวอเตอร์ รัฐโอคลาโฮมา ก่อตั้งวงในปี 2001 ประกอบด้วยสมาชิกคือ ไทสัน ริตเตอร์ (ร้องนำและกีตาร์เบส) นิก วีลเลอร์ (กีตาร์) ไมค์ เคนเนอร์ตี (กีตาร์) และคริส เกย์เลอร์ (กลอง)
ผลงานสตูดิโออัลบั้มเปิดตัวชุด The All-American Rejects ออกจำหน่ายครั้งแรกในปี 2002 มีซิงเกิลดังอย่าง "Swing, Swing" อัลบั้มขายมากกว่า 1ล้านชุดในสหรัฐอเมริกาและได้รับรางวัลแผ่นเสียงทองคำขาวจากสถาบัน RIAA
อัลบั้มชุดที่ 2 ของวงชุด Move Along (2005) ทำให้วงประสบความสำเร็จในกระแสนิยม มีซิงเกิลฮิต 3 ซิงเกิลคือ "It Ends Tonight", "Dirty Little Secret" และ "Move Along" ซึ่งทั้ง "Dirty Little Secret" และ "It Ends Tonight" ก็สามารถติดท็อป 10 บนชาร์ตบิลบอร์ดฮอต 100 ส่วน "Move Along" ขึ้นชาร์ตสูงสุดอันดับ 15 โดย "Dirty Little Secret" และ "Move Along" ได้รับรางวัลแผ่นเสียงทองคำขาวคู่กับยอดการขายในระบบดิจิทัลถึง 2 ล้าน ในสหรัฐอเมริกา ส่วนอัลบั้ม Move Along เองมียอดขายในระดับแผ่นเสียงทองคำขาวคู่ในสหรัฐอเมริกา โดยสถาบัน RIAA
อัลบั้มชุดที่ 3 When the World Comes Down ออกวางขายเมื่อ 16 ธันวาคม ค.ศ. 2008 มีซิงเกิลแรกคือ "Gives You Hell" เป็นที่นิยมในระดับนานาชาติ เพลงนี้ขึ้นชาร์ตสูงสุดอันดับ 4 บนบิลบอร์ดฮอต 100 และอันดับ 2 บนชาร์ตป็อป 100 เช่นเดียวกับในสหราชอาณาจักรบนยูเคซิงเกิลส์ชาร์ต ที่ติดท็อป 20 และอันดับ 3 บน Australian ARIA Singles chart
อัลบั้มชุดที่ 4 "Kids in the Street" ออกจำหน่ายวันที่ 26 มีนาคม ค.ศ. 2012 มีซิงเกิลคือ "Someday's Gone" และ "Beekeeper's Daughter" โดยเป็นแนว Alternative Rock ที่มีกลิ่นอาย Pop
ดินแดนแทนกันยีกา

ดินแดนในอาณัติสันนิบาตชาติในตะวันออกกลางและแอฟริกา หมายเลข 11 คือดินแดนแทนกันยีกา
อาณาจักรแทนกันยีกา (อังกฤษ: Tanganyika Territory) เป็นดินแดนในอาณัติสันนิบาตชาติของสหราชอาณาจักร ระหว่าง ค.ศ. 1922 ถึง 1946 และ  ดินแดนในภาวะทรัสตีของสหประชาชาติ ระหว่าง ค.ศ. 1946 ถึง ค.ศ. 1961.
ดูเพิ่ม

List of colonial heads of Tanganyika
หนังสืออ่านเพิ่มเติม

Gordon-Brown, A., FRGS, (editor), The East Africa Year Book and Guide, London, 1954, 87pps, with maps.
Hill, J.F.R., and Moffett, J.P., Tanganyika – a Review of its Resources and their Development, published by the Government of Tanganyika, 1955, 924pps, with many maps.
Mwakikagile, Godfrey, Life in Tanganyika in The Fifties, New Africa Press, 2008, 428pps, with maps and photos.
Moffett, J.P., Handbook of Tanganyika, published by the Government of Tanganyika, 1958, 703pps, with maps.
แหล่งข้อมูลอื่น

The British Empire - Tanganyika
ดิวเทอเรียม

| ดิวเทอเรียม |
| --- | --- |
  ตารางแบบเต็ม
ทั่วไป
ชื่อ, สัญลักษณ์: ไฮโดรเจน-2, 2H หรือ D
นิวตรอน: 1
โปรตอน: 1
ข้อมูลนิวเคลียส
พบในธรรมชาติ: 0.0115%(Earth)
ครึ่งชีวิต: เสถียร
มวลไอโซโทป: 2.01410178 u
สปิน: 1+
พลังงานเกิน: 13135.720 ± 0.001 keV
พลังงานยึดเหนี่ยว: 2224.52 ± 0.2 keV
ดิวเทอเรียม (อังกฤษ: Deuterium) สัญลักษณ์ 2H ถูกเรียกอีกชื่อหนึ่งว่าไฮโดรเจนหนัก เป็นหนึ่งในสองของไอโซโทปของไฮโดรเจนที่เสถียร โดยที่นิวเคลียสของอะตอมมีโปรตอน 1 ตัวและนิวตรอน 1 ตัว ในขณะที่ไอโซโทปของไฮโดรเจนที่รู้จักกันทั่วไปมากกว่าที่เรียกอีกอย่างหนึ่งว่า โปรเทียม (อังกฤษ: protium) มีเพียงโปรตอนเดียวเท่านั้น ไม่มีนิวตรอน ดิวเทอเรียมมี'ความอุดมในธรรมชาติ' โดยพบในมหาสมุทรทั่วไปประมาณหนึ่งอะตอมใน 6420 อะตอมของไฮโดรเจน ทำให้ดิวเทอเรียมมีสัดส่วนที่ประมาณ 0.0156% (หรือ 0.0312% ถ้าคิดตามมวล) ของไฮโดรเจนที่เกิดในธรรมชาติทั้งหมดในมหาสมุทร ในขณะที่โปรเทียมมีสัดส่วนมากกว่า 99.98% ความอุดมของดิวเทอเรียมเปลี่ยนแปงเล็กน้อยตามชนิดของน้ำตามธรรมชาติ (ดู ค่าเฉลี่ยของน้ำในมหาสมุทรตามมาตรฐานเวียนนา) นิวเคลียสของดิวเทอเรียมเรียกว่าดิวเทอรอน
เราใช้สัญลักษณ์ 2H แทนดิวเทอเรียม อย่างไรก็ตาม บ่อยครั้งที่เราใช้ D แทนดิวเทอเรียม เช่นเมื่อเราต้องการจะเขียนสัญลักษณ์แทนโมเลกุลก๊าซดิวเทอเรียม จะสามารถเขียนแทนได้ว่า 2H2 หรือ D2 ก็ได้
หากแทนที่ดิวเทอเรียมในโมเลกุลของน้ำ จะทำให้เกิดสารดิวเทอเรียมออกไซด์หรือที่เรียกว่าน้ำมวลหนักขึ้น ถึงแม้น้ำชนิดหนักจะไม่เป็นสารพิษที่ร้ายแรงมากนัก แต่ก็ไม่เคยถูกนำมาใช้ในการอุปโภคบริโภค
การมีอยู่ของดิวเทอเรียมในดาวฤกษ์เป็นข้อมูลสำคัญในวิชาจักรวาลวิทยา โดยปฏิกิริยานิวเคลียร์ฟิวชันในดาวฤกษ์จะทำลายดิวเทอเรียม ยังไม่พบกระบวนการในธรรมชาติใดๆที่ทำให้เกิดดิวเทอเรียมนอกจากปรากฏการณ์บิ๊กแบง
ดิวเทอเรียมไม่มีอะไรต่างจากไฮโดรเจนมากนักในเชิงเคมีฟิสิกส์ นอกเสียจากว่ามีมวลที่หนักกว่า ซึ่งมวลที่หนักกว่านี้เองที่ทำให้ดิวเทอเรียมเปรียบเสมือนกับไฮโดรเจนที่เชื่องช้า เนื่องจากการที่มีมวลมากกว่า จะทำให้มีอัตราการเกิดปฏิกิริยาน้อยกว่า
ประวัติ

ดิวเทอเรียมมาจากภาษากรีก deuteros หมายถึง "ที่สอง" เพื่อบอกถึงอนุภาค 2 ตัวประกอบขึ้นเป็นนิวเคลียส ดิวเทอเรียมถูกค้นพบและตั้งชื่อในปี ค.ศ. 1931 โดย แฮโรลด์ ซี. อูเรย์ ซึ่งต่อมาในปี ค.ศ. 1934 อูเรย์ก็ได้รับรางวัลโนเบลสาขาเคมี การค้นพบนี้ตามด้วยการค้นพบนิวตรอนในปี ค.ศ. 1932 ซึ่งทำให้โครงสร้างนิวเคลียสของดิวเทอเรียมมีความชัดเจนขึ้น ไม่นานหลังจากการค้นพบดิวเทอเรียม อูเรย์และคนอื่นได้ผลิตตัวอย่างของน้ำชนิดหนัก ที่มีดิวเทอเรียมความเข้มข้นสูง น้ำชนิดหนักบริสุทธิ์ถูกสังเคราะห์ได้เป็นครั้งแรกในปี ค.ศ. 1933 โดย กิลเบิร์ต นิวตัน เลวิส
ประโยชน์

ดิวเทอเรียมมีประโยชน์มากในปฏิกิริยานิวเคลียร์ฟิวชัน โดยเฉพาะอย่างยิ่งแล้ว ถ้าใช้ร่วมกับทริเทียม เพราะปฏิกิริยาระหว่างดิวเทอเรียมกับไตรเทียมจะมีอัตราการเกิดปฏิกิริยาสูง และปลดปล่อยพลังงานออกมามาก
ในทางเคมีและเคมีธรรมชาติแล้ว ดิวเทอเรียมถูกใช้เป็นตัวตามรอยในการศึกษาปฏิกิริยาทางเคมีและวิถีเมตาบอลิก เราสามารถแยกดิวเทอเรียมออกจากไฮโดรเจนได้โดยใช้สเปกโทรเมตรีมวล
ดำน้ำฟินสวิมมิ่ง

| --- | --- |
ดำน้ำฟินสวิมมิ่งด้วยตีนกบเดี่ยว
สมาพันธ์สูงสุด: สมาพันธ์กีฬาใต้น้ำโลก
ลักษณะเฉพาะ
การปะทะ: ไม่
แข่งรวมชายหญิง: ใช่ แต่โดยปกติแยก
หมวดหมู่: ในน้ำ ในร่ม กลางแจ้ง
อุปกรณ์: หน้ากากดำน้ำ, สน็อกเกิล, ตีนกบ, ชุดดำน้ำแบบเปิด
สถานที่: สระว่ายน้ำ, ว่ายน้ำในพื้นที่เปิด
จัดแข่งขัน
ประเทศ ภูมิภาค: นานาชาติ
โอลิมปิก: ไม่
เวิลด์เกมส์: ตั้งแต่ 1981
ดำน้ำฟินสวิมมิ่ง (อังกฤษ: finswimming) เป็นกีฬาใต้น้ำ ที่ใช้เทคนิคการว่ายน้ำโดยใช้ตีนกบ 4 เทคนิค ประกอบด้วย บนผิวน้ำโดยใช้สน็อกเกิลด้วยตีนกบเดี่ยว (monofins) หรือตีนกบคู่ (bifins) หรือใต้น้ำด้วยตีนกบเดี่ยวโดยการกลั้นหายใจ หรือใช้อุปกรณ์ดําน้ำลึกแบบเปิด มีการจัดการแข่งขันที่มีระยะคล้ายกับการแข่งขันว่ายน้ำ ทั้งการว่ายน้ำสระ และการว่ายน้ำในที่เปิด การแข่งขันในระดับโลกและระดับทวีปจัดโดยสมาพันธ์กีฬาใต้น้ำโลก (CMAS) กีฬานี้จัดการแข่งขันชิงแชมป์โลกครั้งแรกขึ้นในปี 1976 นอกจากนี้ยังได้รับการนําเสนอในเวิลด์เกมส์ในฐานะกีฬาเทรนด์สปอร์ตตั้งแต่ปี 1981 และยังเป็นกีฬาสาธิตในการแข่งขันยูโรเปียนเกมส์ 2015 ในเดือนมิถุนายน 2015
เทคนิค > การว่ายฟินสวิมมิ่งบนพื้นผิวน้ำ

การว่ายฟินสวิมมิ่งบนพื้นผิวน้ำ (surface finswimming; SF) คือการว่ายบนผิวน้ำโดยใช้หน้ากาก สน็อกเกิล และตีนกบเดี่ยว การแข่งขันแบบพื้นผิวน้ำจัดแข่งในระยะทาง 50, 100, 200, 400, 800, 1500, ผลัดผสม 4 × 50 (ชาย 2 คน, หญิง 2 คน), ผลัด 4 × 100 และผลัด 4 × 200 เมตร ในสระว่ายน้ำและในระยะทางไกลต่าง ๆ ในสภาพแวดล้อมน้ำเปิด นักว่ายน้ำจะต้องอยู่บนผิวน้ำตลอดเวลาการแข่งขัน ยกเว้นเมื่อเริ่มหรือกลับตัวที่ปลายสระว่ายน้ำ โดยอนุญาตให้ลงน้ำในระยะ 15 เมตรได้
เทคนิค > การว่ายฟินสวิมมิ่งแบบกลั้นหายใจ

การว่ายฟินสวิมมิ่งแบบกลั้นหายใจ (apnoea finswimming; AP) คือการว่ายน้ำใต้น้ำในสระว่ายน้ำโดยใช้หน้ากาก ตีนกบเดี่ยว และการกลั้นหายใจ การแข่งขันแบบกลั้นหายใจจะจัดแข่งในระยะทาง 50 เมตร ใบหน้าของนักว่ายน้ำจะต้องจุ่มน้ำตลอดการแข่งขัน มิฉะนั้นอาจเสี่ยงต่อการตัดสิทธิ์ การแข่งแบบกลั้นหายใจไม่ได้จัดแข่งในสภาพแวดล้อมน้ำเปิดด้วยเหตุผลด้านความปลอดภัย